# Сембер өлкәсе мөселманнарының Үзәк Диния нәзарәте

Россия мөселманнарының Үзәк Диния нәзарәте каршындагы Сембер өлкәсе мөселманнарының төбәк Диния нәзарәте белән бутамагыз
Сембер өлкәсе мөселманнарының Үзәк Диния нәзарәте (рус. Центральное духовное управление мусульман Ульяновской области, ЦДУМ УО в составе ДУМ РФ) ― Сембер өлкәсе Сембер шәһәрендә урнашкан үзәкләштерелгән дини оешма. Россия Федерациясе мөселманнарының Диния нәзарәте карамагында. Сембер өлкәсендә теркәлгән җирле мөселман дини оешмаларының бер өлешен берләштерә. Сембер өлкәсе мөселманнарының Үзәк Диния нәзарәте рәисе (2010 елдан) – мөфти Мөхәммәт хәзрәт Байбиков.

# Сембер өлкәсе мөселманнарының Үзәк Диния нәзарәте
## Тарих

1991 елга кадәр РСФСР мөселманнары бердәм була һәм СССРның Европа өлеше һәм Себер мөселманнары Диния нәзарәтенә (рус. ДУМЕС, рәисе мөфти Тәлгат Таҗетдин) карый. Сембер өлкәсендә ДУМЕС вәкиле Әип хәзрәт Дебердеев була.
1992 елда Уфада БДБ илләренең Европа өлеше һәм Себер мөселманнарының VI гадәттән тыш корылтае уза һәм исемен Россия мөселманнарының Үзәк Диния нәзарәте итеп үзгәртә (рәисе – югары мөфти Тәлгат Таҗетдин, 1948 елгы)
1994 елда Мәскәүдә тагын бер гомумроссия мөфтияте — Россия Федерациясе мөселманнарының Диния нәзарәте оештырыла (рәисе – мөфти Равил Гайнетдин, 1959 елгы).
Сембер өлкәсе мөселманнары әлеге ике гомумроссия диния нәзарәтенә караган ике җирле дини оешмага таркала.
1991 елда Россия мөселманнарының Үзәк Диния нәзарәте (Уфа) карамагындагы Сембер өлкәсе мөселманнарының төбәк Диния нәзарәте оештырыла (рәисе 1991-2002 елларда ― мөфти Әип хәзрәт Дебердеев).
«Сембер өлкәсе мөселманнарының Үзәк Диния нәзарәте» дини оешмасы 1999 елда Фатыйх хәзрәт Алиуллов җитәкчелегендә барлыкка килә. Идарә ҮДН хакимлеген танымаган мөселман оешмаларын берләштерү һәм аларның эшчәнлеген координацияләү өчен оештырылган.
2010 елның 20 гыйнварында Сембер өлкәсе мөселманнарының Үзәк Диния нәзарәте чираттагы хисап-сайлау съездында ул вакыттагы мөфти вазыйфаларын башкаручы Фатыйх хәзрәт Алиуллов тәкъдиме буенча Сембернең Зөя арты районы мәчете имам-хатыйбы, мөфти урынбасары Мөхәммәт хәзрәт Байбиков (Руслан Фәрит улы Байбиков, 1978 елгы) мөфтилеккә үз кандидатурасын тәкъдим итә һәм күпчелек тавыш белән мөфти итеп сайлана. .

# Сембер өлкәсе мөселманнарының Үзәк Диния нәзарәте
## Структура

* 469нчы мәхәллә, Сембернең Яңа шәһәре(рус.)татар. «Ихсан» мәчете (Мөхәммәт хәзрәт Байбиков)
* 650нче мәхәллә, Сембернең Ленин районы Мостовая бистәсе «Бадр» мәчете (Илшат хәзрәт Минһаҗев, Айназ Равил улы Чурекеев)
* «Мөбәрәк» мәчете мәхәлләсе, Сембер, Югары Терраса, Тихая урамы 1 (Мөхәммәд Аббаз)
* Яңа Тимерчән мәчете мәхәлләсе, Чынлы районы, Яңа Тимерчән авылы (Дамир хәзрәт)
* «Ислам Нуры» мөселман төркеме, Иске Майна бистәсе (Тәлгат Хөснетдинов)
* «Ихлас» дини оешмасы, Чынлы бистәсе (Рөстәм Әмин улы Хөснетдинов)
* «Подкуровка» мәхәлләсе, Сембер шәһәре (Рөстәм хәзрәт)
* «Вырыпаевка» мәхәлләсе, Сембернең Зөя арты районы Вырыпаевка микроайоны (Вилдан хәзрәт)
* Кәшә (Елховое Озеро) дини оешмасы, Чынлы районы (Азат Рафил улы Гайнуллин)
* «Ән-Нур» мөселман оешмасы, Мәләкәс мәчете (Габелмәлик хәзрәт)
* Карсун бистәсе мәчете дини оешмасы, Карсун районы (Дамир хәзрәт Шәмсетдинов)
* Ногай иле (Ногаево) дини оешмасы, Карсун районы (Наил Шәфигулла улы Идиятуллов)
* Сакускай мәчете мәхәлләсе, Карсун районы (Закир хәзрәт Халиков)
Сембер өлкәсе мөселманнарының Үзәк Диния нәзарәте составында «Фаҗр» хатын-кызлар оешмасы эшли.

# Сембер өлкәсе мөселманнарының Үзәк Диния нәзарәте
## Басма органы

Сембер өлкәсе мөселманнарының Үзәк Диния нәзарәте 2004 елдан «Әл–Һидая» газетасын чыгара.